gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3439, del 22-02-1999 (1999/987)

Informació pública de la modificació número 11 del Pla General Municipal d’Ordenació d’Ontinyent.
-------------------------------------------------------------------------------------------------

### Dades del document

Número de DOGV
:   3439

Data del DOGV
:   22-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/987


Organisme emissor
:   Ajuntament d'Ontinyent

Tipus de document
:   Anunci

Informació pública de la modificació número 11 del Pla General Municipal d'Ordenació d'Ontinyent. [1999/Q987]
  
El Ple de l'Ajuntament d'Ontinyent, en la sessió extraordinària del dia 22 de desembre de 1998, va acordar sotmetre a exposició pública la modificació número 11 del Pla General Municipal d'Ontinyent, per tal d'incloure-hi l'ordenança d'usos, mitjançant la seua publicació durant un mes en el Diari Oficial de la Generalitat Valenciana i en un diari no oficial de gran difusió a la localitat, comptador des de la publicació d'este edicte en el Diari Oficial de la Generalitat Valenciana, durant el qual podran presentar-se les al·legacions que es creguen oportunes.
  
La qual cosa es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 3525, del 25-06-1999 (1999/4628)

Resolució de 28 d'abril de 1999, del conseller d'Economia, Hisenda i Administració Pública, per la qual es fa pública la situació de la Tresoreria de la Generalitat Valenciana el 31 de març de 1999.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4628


Data del document
:   28-04-1999

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Descriptors 

:   * Tresor
    * hisenda regional

Resolució de 28 d'abril de 1999, del conseller d'Economia, Hisenda i Administració Pública, per la qual es fa pública la situació de la Tresoreria de la Generalitat Valenciana el 31 de març de 1999. [1999/4628]
  
Vist l'estat-resum de la situació de la Tresoreria de la Generalitat Valenciana, el 31 de març de 1999, que recull els moviments per operacions pressupostàries i extrapressupostàries, s'escau la publicació en el Diari Oficial de la Generalitat Valenciana, com a annex d'aquesta resolució.
Diari Oficial de la Generalitat Valenciana


Sumari del DOGV 3429, del 08-02-1999 (1998/11787)

Rotlle d'apel·lació número 1.113/1997. Cèdula de notificació.
-------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/11808


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.113/1997. Cèdula de notificació. [1998/Q11417]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.113/1997, que prové del judici de menor quantia número 61/1997, del Jutjat de Primera Instància número 6 de Gandia, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
La Secció Novena de l'Audiència Provincial de València, sent-ne ponent la magistrada Antonia Gaitón Redondo, ha vist aquest rotlle d'apel·lació número 1.113/1997, que prové de les actuacions de judici de menor quantia, promogudes davant del Jutjat de Primera Instància número 5 de Gandia, amb el número 61/1997, entre les parts; d'una, com a demandant apel·lant, la senyora Alicia Josefina Lange Prollius, representat pel procurador dels tribunals J. Javier Arribas Valladares, i, d'una altra, com a demandada apel·lada la companyia Omnium Ibérico, SA, representat pel procurador dels tribunals J. Lis Esteve Barona, i com a demandats apel·lats incompareguts en aquesta alçada, l'entitat asseguradora Banco Vitalicio de España, sobre reclamació de quantitat, en virtut del recurs d'apel·lació interposat per la demandant.
  
Decisió
  
Desestimem el recurs d'apel·lació formulat per la representació processal de la senyora Alicia Josefina Lange Proillus, contra la sentència de data 22 de setembre de 1997, dictada pel Jutjat de Primera Instància i Instrucció número 5 de Gandia en les actuacions de menor quantia número 61/1997, confirmem aquesta resolució, amb expressa imposició de les costes d'aquestes alçada a la part apel·lant.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, l'entitat asseguradora Banco Vitalicio de España, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3521, del 21-06-1999 (1999/5371)

Informació pública del projecte d'escut.
----------------------------------------

### Dades del document

Número de DOGV
:   3521

Data del DOGV
:   21-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5371


Organisme emissor
:   Ajuntament de la Pobla de Benifassà

Tipus de document
:   Anunci

Informació pública del projecte d'escut. [1999/Q5371]
  
Una vegada aprovat pel ple de l'ajuntament, en la sessió del dia 26 d'octubre de 1999, el projecte d'escut de l'Ajuntament de la Pobla de Benifassà, s'escau sotmetre l'expedient a informació pública pel termini d'un mes al tauler de anuncis de l'ajuntament i en el Diari Oficial de la Generalitat Valenciana, d'acord amb el que s'estableix en l'article 14 del Reial Decret 116/1994, de 21 de juny, del Govern Valencià i a l'efecte que els qui tinguen interés en aquest assumpte el puguen examinar y al·legar el que estimen convenient.
  
La Pobla de Benifassà, 13 de maig de 1999.- L'alcalde: José Ramón Royo Giner.
Diari Oficial de la Generalitat Valenciana


Sumari del DOGV 3413, del 15-01-1999 (1998/11318)

Informació pública del Projecte de Reparcel·lació Forçosa de la Unitat d'Execució 41-2, Sòl Urbà, Horta-Oest de Cullera.
------------------------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11298


Organisme emissor
:   Ajuntament de Cullera

Tipus de document
:   Anunci

Informació pública del Projecte de Reparcel·lació Forçosa de la Unitat d'Execució 41-2, Sòl Urbà, Horta-Oest de Cullera. [1998/M11318]
  
El senyor José Luis Mur Estada, en nom i representació de la mercantil Empresa para el Desarrollo Urbano de Cullera (Educsa), com a agent urbanitzador de la Unitat d'Execució 41-2, Sòl Urbà, Horta Oest de Cullera, ha presentat escrit en aquest Ajuntament on fa saber que el projecte de reparcel·lació de la dita unitat no ha sigut subscrit per la totalitat de la propietat afectada. Per això, en virtut de la facultat que li confereix l'article 66.2.A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística sol·licita la seua aprovació administrativa.
  
Així, en compliment del que disposa l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública a les oficines municipals, Negociat d'Urbanisme, situades a la plaça de la Mare de Déu, número 5, l'esmentat projecte de reparcel·lació per un període de 20 dies comptats a partir del següent a la publicació en el Diari Oficial de la Generalitat Valenciana, perquè els qui siguen titulars de drets o interessos legítims afectats hi puguen formular al·legacions o alternatives, o si escau, els requeriments recíprocs necessaris per a dirimir les controvèrsies que en matèria de valoració de drets puguen existir.
Diari Oficial de la Generalitat Valenciana


Sumari del DOGV 3516, del 14-06-1999 (1999/4128)

Recurs contenciós administratiu número 01/1527/1998.
----------------------------------------------------

### Dades del document

Número de DOGV
:   3516

Data del DOGV
:   14-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4128


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/1527/1998. [1999/4128]
  
El president de la Sala Contenciosa Administrativa del Tribunal Superior de Justícia de la Comunitat Valenciana, Secció Primera
  
Fa saber: Que per Domingo Collado García s'ha interposat recurs contenciós administratiu amb el número 01/0001527/1998 contra resolució dictada per la Conselleria de Medi Ambient de data 25 de febrer de 1998, referència ELL/jlr, sobre petició de responsabilitat patrimonial sobre no admissió a tràmit, per extemporània, la reclamació per danys produïts per un porc senglar.
  
Cosa que es fa pública als efectes establits a l'article 60 de la Llei d'aquesta jurisdicció.
  
València, 19 d'abril de 1999.- La secretària: María Victoria Rodrigo Carbonell.
  
Tribunal Superior de Justicia
Diari Oficial de la Generalitat Valenciana


Sumari del DOGV 3532, del 06-07-1999 (1999/5629)

Informació pública de l'estudi d'impacte ambiental: explotació ramadera de caps braus a Cabanes. Expedient 202/7329-PCW.
------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/5629


Organisme emissor
:   Conselleria de Medi Ambient

Tipus de document
:   Anunci

Informació pública de l'estudi d'impacte ambiental: explotació ramadera de caps braus a Cabanes. Expedient 202/1606-TEK. [1999/S5629]
  
Segons es disposa en l'article 22 del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el reglament orgànic i funcional de la Conselleria de Medi Ambient, aprovat per Decret 36/1997, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: explotació ramadera de caps braus, en la partida Sancha polígon 1, parcel·les 729, 865 i 866; partida Fontenelles i Campello; i partida Grilla, del terme municipal de Cabanes (València).
  
Expedient: 202/1999 - AIA.
  
Terme municipal: Cabanes (Castelló)
  
Promotor: Germán Vidal Segarra.
  
Lloc: Conselleria de Medi Ambient, carrer de l'Arquitecte Alfaro, 39, 46120 València i Ajuntament de Cabanes.
  
Període: 30 dies hàbils comptadors de l'endemà de la publicació d'aquest anunci en el Diari Oficial de la Generalitat Valenciana.
  
València, 31 de maig de 1999.- El director general per al Desenvolupament Sostenible: Miguel Ángel Cerver Perales.
  
f) EXPROPIACIONS
Diari Oficial de la Generalitat Valenciana


Sumari del DOGV 3463, del 29-03-1999 (1999/2568)

Informació pública del Projecte d'Urbanització Obertura de Vial al Planet de Xirles.
------------------------------------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2568


Organisme emissor
:   Ajuntament de Polop

Tipus de document
:   Anunci

Informació pública del Projecte d'Urbanització Obertura de Vial al Planet de Xirles. [1999/Q2568]
  
Una vegada aprovat pel Ple de l'Ajuntament, en la sessió del dia 24 de febrer de 1999, el Projecte d'Urbanització Obertura Vial al Planet de Xirles, així com la iniciació de l'oportú expedient d'expropiació. S'exposa al públic, el Projecte d'Urbanització, i es publica aquest, a l'efecte establit en l'article 34 de la Llei Reguladora de l'Activitat Urbanística, Llei 6/1994, de 15 de novembre, per un termini de 20 dies. Si no es presenten reclamacions s'entendrà aprovat definitivament.
Diari Oficial de la Generalitat Valenciana


Sumari del DOGV 3602, del 11-10-1999 (1999/8608)

RESOLUCIÓ de 5 d'octubre de 1999, del conseller d'Indústria i Comerç, per la qual nomena la senyora Helena Gómez y Camino, personal eventual de la conselleria.
---------------------------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8608


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 5 d'octubre de 1999, del conseller d'Indústria i Comerç, per la qual nomena la senyora Helena Gómez y Camino, personal eventual de la conselleria. [1999/M8608]
  
De conformitat amb el que estableixen l'article 6 del Text Refós de la Llei de la Funció Pública Valenciana, i també el Decret 349/1995, de 28 de novembre, sobre regulació del personal eventual al servei de la Generalitat Valenciana, resolc:
  
Nomenar la senyora Helena Gómez y Camino, personal eventual de la Conselleria d'Indústria i Comerç, per a exercir funcions d'assessora del conseller.
  
En consideració a la preparació exigida i el nivell de titulació adequat a la funció assignada, s'estableix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E049.
  
Aquest nomenament tindrà efectes des de l'1 d'octubre de 1999.
  
València, 5 d'octubre de 1999.- El conseller d'Indústria i Comerç: Fernando V. Castelló Boronat.
Diari Oficial de la Generalitat Valenciana


Sumari del DOGV 3496, del 17-05-1999 (1999/3720)

Expedient número S/31/99. Adjudicació dels serveis de creativitat, planificació, producció i difusió de les campanyes de publicitat de l'IVAJ, en premsa i mitjans de comunicació escrita.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/3720


Organisme emissor
:   Institut Valencià de la Joventut

Tipus de document
:   Anunci

Expedient número S/31/99. Adjudicació dels serveis de creativitat, planificació, producció i difusió de les campanyes de publicitat de l'IVAJ, en premsa i mitjans de comunicació escrita. [1999/X3720]
  
1. Entitat adjudicadora
  
a) Organisme: Institut Valencià de la Joventut
  
b) Dependència que tramita l'expedient: Secretaria Tècnica Contractació
  
c) Número de l'expedient: S/31/1999
  
2. Objecte del contracte
  
a) Tipus de contracte: serveis
  
b) Descripció de l'objecte: serveis de creativitat, planificació, producció i difusió de les campanyes de publicitat de l'IVAJ, en premsa i mitjans de comunicació escrita.
  
d) Butlletí o diari oficial i data de publicació de l'anunci de licitació: DOGV núm. 3.426, de 03.02.1999.
  
3. Tramitació, procediment i forma d'adjudicació
  
a) Tramitació: urgent
  
b) Procediment: obert
  
c) Forma: concurs
  
4. Pressupost base de la licitació
  
Pressupost total: 74.982.785 PTA (132.222,663 euros).
  
5. Adjudicació
  
a) Data: 31.3.1999
  
b) Contractista: Inédita, SL.
  
c) Nacionalitat: espanyola
  
d) Import de l'adjudicació: 69.554.402 PTA (132.222,663 euros).
Diari Oficial de la Generalitat Valenciana


Sumari del DOGV 3407, del 07-01-1999 (1998/10166)

Recurs contenciós administratiu número 02/3653/1997. Notificació i citació a comparéixer.
-----------------------------------------------------------------------------------------

### Dades del document

Número de DOGV
:   3407

Data del DOGV
:   07-01-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/10019


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/3653/1997. Notificació i citació a comparéixer. [1998/Q10273]
  
El secretari general de la Conselleria d'Economia, Hisenda i Administració Pública, fa saber:
  
Que la senyora M.ª Teresa Mínguez Estevan i uns altres han interposat el recurs contenciós administratiu número 02/3653/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 22 d'octubre de 1997, de la Direcció General de Funció Pública, per la qual s'aproven les relacions de llocs de treball, Diari Oficial de la Generalitat Valenciana número 3.112, de 31 d'octubre de 1997.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, per mitjà d'un escrit com cal adreçat a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3412, del 14-01-1999 (1999/133)

Informació pública de l'estudi de detall al carrer de Maderas, promogut per la mercantil Maderas C.B.
-----------------------------------------------------------------------------------------------------

### Dades del document

Número de DOGV
:   3412

Data del DOGV
:   14-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/133


Organisme emissor
:   Ajuntament de València

Tipus de document
:   Anunci

Informació pública de l'estudi de detall al carrer de Maderas, promogut per la mercantil Maderas C.B. [1999/M133]
  
Per la Resolució de l'Alcaldia número U-6741, de 10 de desembre de 1998, s'ha disposat el següent:
  
Vista l'última documentació presentada per la mercantil Maderas, C.B. el 24 de novembre de 1998, vist l'informe tècnic emés per l'Oficina Tècnica d'Informació Urbanística i amb el dictamen de la Comissió Informativa d'Urbanisme, de conformitat amb els articles 52, 45, 46 i 57 de la Llei 6/1994, Reguladora de l'Activitat Urbanística, aquesta Alcaldia resol:
  
Primer
  
Sotmetre a informació pública, pel termini de 20 dies hàbils, mitjançant anuncis en un diari d'informació general editat a la Comunitat Valenciana i en el Diari Oficial de la Generalitat Valenciana, i després de remetre l'avís disposat en l'article 46.3 de la LRAU, el projecte d'estudi de detall, promogut per la mercantil Maderas C.B. al carrer de Maderas, amb l'efecte suspensiu de llicències, prescrit en l'article 57 de l'esmentada Llei 6/1994.
  
Segon
  
Notificar aquesta resolució als interessats.
  
I de conformitat amb el que estableixen els articles 46 i 52 de la Llei 6/1994 Reguladora de l'Activitat Urbanística, s'obri el període d'informació pública durant el termini de 20 dies, a comptar des del dia següent al de la publicació del present acord en els diaris corresponents, estant l'expedient a disposició del públic a les dependències del nou Ajuntament, avinguda d'Aragó, planta baixa, Oficina d'Informació, en hores d'oficina.
Diari Oficial de la Generalitat Valenciana


Sumari del DOGV 3455, del 16-03-1999 (1999/2200)

ACORD de 23 de desembre de 1998, del Govern Valencià, pel qual s’autoritza la inclusió d’un projecte financer en el capítol VIII «Actius financers» del programa 432.10, Ordenació del territori i urbanisme, per un import de 929.206.847 de pessetes.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3455

Data del DOGV
:   16-03-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/2200


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 23 de desembre de 1998, del Govern Valencià, pel qual s'autoritza la inclusió d'un projecte financer en el capítol VIII «Actius financers» del programa 432.10, Ordenació del territori i urbanisme, per un import de 470.994.155 de pessetes. [1999/X2200]
  
El Govern Valencià, en la reunió del dia 23 de desembre de 1998, adoptà l'acord següent:
  
La Generalitat Valenciana ha considerat convenient la constitució d'una societat mercantil per a la promoció, organització i gestió de les activitats de preparació, construcció i posada en funcionament del projecte denominat «Parc de Capçalera».
  
A fi d'afrontar la constitució del capital social, tal i com s'estipula en el projecte d'estatuts de la societat esmentada, es proposa determinada modificació pressupostària consistent en la generació de crèdits en el capítol VIII, «Actius financers», projecte «Aportació capital Parc de Capçalera, SA», del programa 432.10, «Ordenació del territori i urbanisme» per import de 651.163.643 de pessetes per a la subscripció d'accions de l'esmentada empresa .El finançament de la generació proposada es realitzarà per mitjà de l'augment del pressupost d'ingressos, capítol IX, «Passius financers» pel mateix import.
  
En conseqüència, d'acord amb el disposen els articles 17, 18 i 33 de la Llei 15/1997, de 29 de desembre, de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar en el pressupost de despeses l'habilitació del capítol VIII «Actius financers» en el programa 432.10, «Ordenació del territori i urbanisme» per import de 686.186.179 de pessetes amb la finalitat d'incloure el projecte financer «Aportació capital Parc de Capçalera, SA».
  
Segon
  
Autoritzar l'augment en el pressupost d'ingressos en el capítol IX, «Passius financers», aplicació 901.00 per import de 464.893.715 de pessetes.
  
València, 23 de desembre de 1998
  
El conseller secretari del Govern Valencià,